ท้องร้องโครกครากและท้องร่วงมาหลายวันแล้วขับถ่ายออกสีเขียวนิดๆ
สวัสดีค่ะ อาการท้องร้องโครกคราก มีถ่ายเหลว และถ่ายเป็นสีเขียวดังกล่าวมานั้น อาจจะเกิดจากภาวะอาหารเป็นพิษจากการรับประทานอาหารที่ไม่สุกสะอาดทำให้ลำไส้มีการอักเสบและติดเชื้อ สาเหตุอื่นๆเช่น ลำไส้แปรปรวน อาจเป็นอาการปวดท้องที่พอได้ขับถ่ายแล้วจะดีขึ้น หรืออาจเกิดจากผลข้างเคียงจากการใช้ยาฆ่าเชื้อบางชนิดติดต่อกันเป็นเวลานาน เป็นต้นเบื้องต้นแนะนำการดื่มน้ำตามเข้าไปมากๆให้ชดเชยกับที่ถ่ายเหลว อาจผสมเกลือแร่จิบได้ รับประทานอาหารอ่อนๆและสุกสะอาดย่อยง่ายควรไปพบแพทย์หากอาการเป็นมากขึ้น ถ่ายเหลวจนอ่อนเพลีย ปวดท้องมาก มีไข้สูง เพราะอาจเป็นการติดเชื้อชนิดรุนแรงที่ต้องได้รับยาฆ่าเชื้อร่วมไปด้วย